SKRIFTLIG FORESPOERGSEL E-0282/97 af Giovanni Burtone (PPE) til Raadet (14. februar 1997)

Om: De italienske maelkeproducenters meget alvorlige situation

De italienske maelkeproducenter befinder sig i en meget alvorlig situation paa grund af den maelkekvote, der er tildelt Italien, som ikke var og stadig ikke er fuldstaendig i overensstemmelse med den reelle produktionskapacitet og de interne behov. Italien har et forbrug paa 15,5 mio tons, en produktion paa over 10,5 mio tons, men fik kun tildelt en kvote paa knap 9,9 mio tons.

Selv om man har forsoegt at gennemfoere en obligatorisk rationalisering inden for denne sektor, som Raadet og Kommissionen er bekendt med, har produktionen ikke kunnet holdes inden for kvoten. Derfor er de 15.000 producenter, som ikke har kunnet holde sig inden for de fastsatte maksimaler, blevet paalagt en medansvarsafgift. Stoerstedelen af producenterne kan imidlertid ikke klare betalingen af medansvarsafgiften uden at gaa fallit. Det ville faa en dramatisk indvirkning paa samfundet, det naturlige miljoe og isaer de tusinder af familier, som tjener til livets ophold ved at producere maelk. De beroerte landbrugere er meget vrede. De foeler, at de paa urimelig vis straffes, fordi Italien har faaet tildelt en utilstraekkelig kvote.

Raadet bedes besvare foelgende spoergsmaal:

1. Anser Raadet det ikke for rimeligt og noedvendigt at haeve den italienske maelkekvote mindst 600.000 tons med tilbagevirkende kraft fra hoestaaret 1995-1996?

2. Dersom det ikke er muligt at haeve kvoten med tilbagevirkende kraft, kan Raadet da i det mindste gaa med til, at de kompetente myndigheder traeffer stoetteforanstaltninger og yder laan til lempelige vilkaar med henblik paa betaling af medansvarsafgiften for 1995-1996?

Samlet svar paa skriftlige forespoergsler E-0240/97 og E-0282/97 (5. juni 1997)

Paa anmodning af den italienske delegation har Raadet to gange droeftet Faellesskabets fremtidige maelkeordning samt de saerlige problemer i forbindelse med maelkekvoterne, hvilket navnlig har givet samtlige medlemsstater og Kommissionen mulighed for at traeffe afgoerelse om den fremgangsmaade, der skal foelges ved behandlingen fremover af spoergsmaalet. Raadet er i denne forbindelse blevet informeret om de vanskelige forhold i mejerisektoren i Italien, herunder isaer om problemerne i forbindelse med boederne for overskridelse af maelkekvoterne samt om de vigtige afgoerelser, som den italienske regering har truffet. Der er blevet anmodet om forskellige tilpasninger af maelkekvoterne.

Opmaerksomheden er blevet henledt paa den betydning, der skal tillaegges maelkeordningen fremover, da den nuvaerende udloeber i aar 2000.

Spoergsmaalet om den fremtidige maelkepolitik og maelkekvoterne vil bleve behandlet i en bredere kontekst efter foelgende tidsplan: paa grundlag af en markedsanalyse forelaegger Kommissionen en rapport; paa den uformelle raadssamling i maj 1997 i Middelburg vil den kommende markedsordning for maelk- og mejeriprodukter blive behandlet paa grundlag af denne rapport, og Kommissionen vil paa et senere tidspunkt forelaegge formelle forslag.

Det mere specifikke spoergsmaal om forlaengelse af betalingsfristen for de boeder, der er blevet paalagt Italien som foelge af overskridelsen af maelkekvoterne, hoerer under Kommissionens kompetence.